Аиубилеитә гәырӷьарақәа цәыббрамза 30 рзы.
Цәыббрамза 30 рзы Аԥсны иазгәарҭоит Аԥсны жәлар Рџьынџьтәылатә еибашьраҿы 1992-1993 ш. Аиааира 20 шықәса ахыҵра . Ареспублика ахьынӡанаӡааӡо еиуеиԥшым аусмҩаԥгатәқәа еиҿкаахоит, иҭахаз аибашьцәа рбаҟақәа рахь ашәҭқәа наргоит, имҩаԥысуеит аныҳәатә конценртқәеи аспорттә еицлабрақәеи.
Аиубилеитә ныҳәамш иаҭааеит хыԥхьаӡара рацәала асасцәа еиуеиԥшым аҳәынҭҭкаррақәа рҟынтәи.
Цәыббрамза 29, асааҭ 18.00 рзы, Аҟәа, Аминистрцәа Реилазаара азал ду аҿы имҩаԥгахоит Аиааира 20 шықәса ахыҵра иадҳәалоу агәырӷьаратә еилатәара.
Ихадоу аусмҩаԥгатәқәа аҳҭнықалақь аҿы еиҿкаахоит цәыббрамза 30 рзы:
Асааҭ 9.00 -12.00 рзы - Ахьӡ-Аԥша Абаҟеи Ешыра ақыҭаҿы иҟоу В.Г. Арӡынба имемориалтә комплекси рахь ашәҭқәа наргоит.
Асааҭ 12.00 – 13.00 рзы - арратә парад.
Асааҭ 16.00 – 19.00 рзы - Агәырӷьаратә концерт «Аиааира» Ареспубликатә стадион аҿы.
Асааҭ 20.00 – 22.00 рзы - Апроект «Ҳара ҳаруаа реиҳабы» аҩбатәи ахәҭа аӡыргара.
Асааҭ 22.00 рзы – Агәырӷьаратә феиерверк.